Apoplexia cerebri
Apoplexia cerebri sive ictus apoplecticus est rapidum muneris cerebri ob turbationem copiae sanguinis in cerebro detrimentum. Causa esse potest ischemia (inopia fluctus sanguinis) ab occlusione (thrombosi aut embolia arteriali) effecta, vel haemorrhagia (sanguinis effusio in textum). Ergo adfecta cerebri regio operari non potest, unde aegrotus fortasse unum vel plura membra in uno corporis latere movere (hemiplegia), sermonem intellegere (aphasia receptiva) aut creare (aphasia expressiva), vel unum campi visualis latus videre (hemianopsia) non potest. Ictus hominibus aliquando est gravis morbus, qui multas mortes pluresque invalidos praecipue in civitatibus opulentibus, efficit.

Apoplexia cerebri est necessitas medica, auxilium medicum statim pernecesse est.

Indicia 

 repentes difficultates videndi
 repentes difficultates deambulandi, imbecillitatis unilateralis et repentini causa
 repens paralysis vultus ac bracchii vel cruris, praecipue torpor solius lateris corporis
 repens delirium
 repentes perturbationes loquendi, scribendi, aut intelligendi
 repentes et vehementes dolores capitis
 repens vertigo

Aetiologia 

Apoplexiae cerebri causae multae sunt. Saepius sunt hypertensio arterialis, atherosclerosis, diabetes mellitus, fibrillatio atrialis (→embolus). Iuvenes quoque homines in apoplexiam delabi possunt.

Apoplexia cerebri thrombosi causa (Apoplexia ischaemica) 
De hac aetiologia exsistentia atherosclerosis putatur. Thrombosis non improviso sed lente evolvitur, quamquam thrombus crescens eruptus secundo flumine ad apoplexiam embolo causa adducere potest. Duo typi thrombosum noti sunt: 
 Morbus vasorum magnorum — Tacta saepissmime sunt arteriae carotides communes ac internae, arteria vertebralis et circulus arteriosus Willisii.
 Morbus vasorum minorum — Tacta sunt vasa minora ut rami circuli arteriosi Willisii, arteria cerebri media, rami arteriae basilaris (e.g. a. cerebelli inferior posterior).

Apoplexia cerebri ruptura vasis sanguinei causa (Apoplexia haemorrhagica) 
Ruptura vasis sanguinei intracerebralis vel ruptura aneurysmatis cerebralis haemorrhagiam cerebri et symptomata apoplexiae cerebri efficere potest.

Apoplexiae cerebri hominum iuvenum 
Morbi sanguinis (mutatio genetica factoris V (Lugduni), mutatio prothrombini, inopia proteini C, inopia proteini S, inopia AT-III), cellularum (MELAS), vasorum (dissectio arteriae carotidis, vasculitides), cordis (endocarditis, cardiomyopathia, foramen ovale patens/persistens), intestini crassi (colitis ulcerosa), cocaini heroinique, infectiones atque graviditas sunt causarum exempli.

Historia

Definitio annis 1763 
I. I. Stahlius et Ioannis Iuncker in opere "Conspectus medicinae theoretico-practicae" scripserunt: "Apoplexia est praeceps et simultanea sensus ac motus per universum corpus talis abolitio, ut patientes vel simul et semel omnem harum rerum usum amittant, vel, si auditus et visus adhuc aliqua signa adsint, motuum tamen voluntariorum plena impotentia laborent; quae motuum plenaria remissio a taedio Principii vitalis a motibus, antea frustra institutis, originem ducit. Derivatur ab, άποπλήτω, percutio." (Tabula CII de apopolexia.)

Notae

Bibliographia 
Hamann, Gerhard F., Mario Siebler, et Wolfgang von Scheidt. 2002. Schlaganfall: Klinik, Diagnostik, Therapie, Interdisziplinäres Handbuch. Ecomed Verlagsgesellschaft. ISBN 3609519908.
Mohr, J. P., Dennis Choi, James Grotta, et Philip Wolf.2004. Stroke: Pathophysiology, Diagnosis, and Management. Novi Eboraci: Churchill Livingstone. ISBN 0-443-06600-0. OCLC 50477349 52990861.
Warlow, Charles P., Jan van Gijn, Martin S. Dennis, Joanna M. Wardlaw, John M. Bamford, Graeme J. Hankey, Peter A. G. Sandercock, Gabriel Rinkel, Peter Langhorne, Cathie Sudlow, et Peter Rothwell. 2008. Stroke: Practical Management. Ed. 3a. Wiley-Blackwell. ISBN 1-4051-2766-X.

 Acalculia (symptoma)
 Aphasia
 Arteriosclerosis
 DWI
 Fibrillatio atrialis
 Index Barthel
 Neuropsychologia
 Scala CHA2DS2-VASc
 Tractus pyramidalis

Nexus externus 

Diagnosis ac therapia ictus, www.uni-dusseldorf.de

Morbi
Necessitates medicae (morbi)